ג'ודית בארסי

ג'ודית בארסי (6 ביוני 1978 – 25 ביולי 1988) הייתה שחקנית ילדה אמריקאית. היא החלה את הקריירה שלה בהופעות אורח בתוכניות טלוויזיה, בסרטי קולנוע כגון "מלתעות: הנקמה" וכן דיבבה בסרטים "המסע לעמק החלומות" (דאקי) ו-"גן עדן לכלבים" (אן מארי). ג'ודית ואמה, מריה נרצחו על ידי אביה יוז'ף. לאחר הרצח, יוז'ף שם קץ לחייו.<ref name=":0"></ref>

== ילדותה ==
בארסי נולדה בלוס אנג'לס שבקליפורניה ב-6 ביוני 1978 להורים יוז'ף איוון בארסי ומריה בארסי (שם נעוריה היה וירוואקז'). הוריה של בארסי היגרו לארצות הברית מהרפובליקה העממית ההונגרית לאחר המרד ההונגרי בשנת 1956.<ref name=":0" /> הוריה של בארסי הכירו כאשר השניים היו נשואים לאנשים אחרים ואביה ביקר במסעדה שבה אמה מלצרה.

== קריירה ==
מריה ייעדה את ג'ודית להיות שחקנית כאשר זאת הייתה בת 5.<ref name=":0" /> התפקיד הראשון של בארסי היה במיני-סדרה "" שבה היא גילמה את דמותה של קימברלי מקדונלד. בהמשך, בארסי הופיעה ביותר מ-70 פרסומות ובתפקידי אורח בתוכניות טלוויזיה.<ref></ref> במקביל, בארסי השתתפה במספר סרטים כגון מלתעות: הנקמה וכן דיבבה את דמויותיהן של הזאורולופוסית הקטנה דאקי בסרט "המסע לעמק החלומות" ושל הילדה היתומה אן מארי בסרט "גן עדן לכלבים".

כשהגיעה לכיתה ד', שכרה השנתי כשחקנית היה $100,000 (שווה ערך ל-$247,000 בשנת 2022). בעזרת הכסף, משפחתה רכשה בית ב. בגלל גובהה הנמוך (1.12 מטר כשהייתה בת 10)<ref name=":0" /> היא החלה לקבל זריקות הורמונים במטרה לעזור לה לגבוה. בעקבות גובהה הנמוך, מפיקים נהגו ללהק אותה לגילום דמויות שיותר צעירות מגילה האמיתי. בראיון לעיתון "לוס אנג'לס טיימס", הסוכנת שלה, רות' הנסן אמרה שבגיל 10 בארסי גילמה ילדות בנות 7 או 8.<ref name=":0" />

== התעללות ומוות ==
בזמן שהקריירה שלה נסקה, אביה של בארסי, יוז'ף היה אלכוהוליסט אלים שנהג לאיים על ג'ודית ואמה בהתאבדות. בעקבות האלכוהוליזם, יוז'ף נעצר שלוש פעמים בגין נהיגה בשכרות.<ref name=":0" /> בדצמבר 1986, מריה הגישה תלונה למשטרה בעקבות מקרי האלימות והאיומים כלפיה וכלפי ג'ודית. לאחר שהמשטרה לא מצאה תיעוד לאלימות פיזית, היא החליטה לא לנקוט בהליך פלילי נגדו.<ref name=":0" />

לאחר תקרית נוספת עם המשטרה, יוז'ף נגמל מאלכוהול, אך המשיך לאיים על מריה וג'ודית. חלק מהאיומים כללו שיסוף גרונותיהן או שריפת הבית. בנוסף, הוא החביא מברק שנועד למריה ובו נכתב שקרוב משפחתה מהונגריה נפטר מהחשש שהיא תעזוב את ארצות הברית ביחד עם ג'ודית.<ref></ref> האלימות בבית המשיכה ובארסי הקטנה סיפרה לחבריה שאביה נהג להשליך עליה סירים ומחבתות, כתוצאה מכך היא דיממה מאפה. בעקבות האלימות, ג'ודית החלה להשמין ולפתח התנהגויות המאפיינות טריכוטילומניה (היא נהגה לתלוש לעצמה את הריסים ולחתול שלה את שערות השפם).<ref name=":0" /> במאי 1988, ג'ודית חוותה התמוטטות נפשית מול הסוכנת שלה ונלקחה על ידי אמה לפגישה אצל פסיכולוג ילדים. הפסיכולוג זיהה דפוסי התעללות בג'ודית ודיווח לרשויות הרווחה.<ref name=":0" />

הרווחה הפסיקה את חקירתה לאחר שמריה הבטיחה שהיא תתגרש מיוז'ף ושהיא תעבור להתגורר ביחד עם ג'ודית בשכונת בלוס אנג'לס בדירה שהיא שכרה.<ref></ref> חבריה של מריה האיצו בה לעזוב את יוז'ף ולברוח, אך היא חששה מלהפסיד את ביתה ואת רכושה בעקבות המהלך.<ref></ref>

ב-28 ביולי 1988, הרשויות דיווחו על מציאת שלוש גופות בבית מגורים שזוהו כשייכות ליוז'ף, מריה וג'ודית.<ref></ref> המשטרה הסיקה שיוז'ף רצח את מריה וג'ודית ולאחר מכן שם קץ לחיו. חוקרי המשטרה הצהירו בראיון שעקבות נוזל דליק נמצאו על גופותיהן של מריה וג'ודית. גופתו של יוז'ף נמצאה ירויה בחניה המקורה בבית. שכנת המשפחה, יוניס דלי סיפרה שהיא שמעה קול של ירית אקדח בשעה 8:30 בבוקר 27 ביולי והיא התקשרה למשטרה.<ref></ref> מריה וג'ודית נקברו בפארק שבהוליווד הילס בקבר חצוי.

== אחרית דבר ==
הסרט "גן עדן לכלבים", שהיה הסרט האחרון בו בארסי השתתפה, עלה לאקרנים בנובמבר 1989.

דון בלות', במאי הסרטים "גן עדן לכלבים" ו-"המסע לעמק החלומות" סיפר בראיון "שהיא הייתה ממש מדהימה! היא הצליחה להבין את כל ההנחיות שניתנו לה בזמן העבודה, גם כאשר אלו היו מסובכות".<ref></ref> בלות' הצהיר שהוא מתכוון לאזכר אותה בהפקות הבאות שלו.<ref></ref>

השיר "Love Survives" שהתנגן בכתוביות הסיום של הסרט "גן עדן לכלבים" הוקדש לזכרה.

== פילמוגרפיה ==
{| class="wikitable"
|+
!שנה
!שם הסרט / סדרה
!תפקיד
!הערות
|-
| rowspan="2" |1984
|
|קימברלי מקדונלד (בת 3)
|מיני-סדרה
|-
|
|קייטי
|בפרק "Valerie's Turn"
|-
| rowspan="6" |1985
|
|ג'ניפר ריאן
|הפקה טלוויזיונית
|-
|
|קייטלין
|הפקה טלוויזיונית
|-
|נוטס לנדינג
|ילדה חצופה
|בפרק "#14 with a Bullet"
|-
|אזור הדמדומים
|ברטי
|בפרק "A Little Peace and Quiet"
|-
|There Were Times, Dear
|מולי ריד
|הפקה טלוויזיונית
|-
|
|ילדה קטנה
|בפרק "Escape Claus"
|-
| rowspan="8" |1986
|
|לורי בת' פייפר
|בפרק "Suburban Steele"
|-
|פאנקי השובבה
|אנה
|שני פרקים
|-
|
|לינדסי קריסמס
|בפרק "Life, Death and Dr. Christmas"
|-
|חופשי על הבר
|ילדה
|בפרק "Relief Bartender"
|-
|קגני ולייסי
|שונה בארד
|בפרק "Disenfranchised"
|-
|
|ילדה קטנה
|בפרק "It's Only Rock & Roll"
|-
|
|ג'ניפר מת'יוס
|
|-
|ספינת האהבה
|מלאך חג מולד
|בפרק "The Christmas Cruise: Part 2"
|-
| rowspan="3" |1987
|Destination America
|איימי
|הפקה טלוויזיונית
|-
|
|בין
|
|-
|מלתעות: הנקמה
|תיאה ברודי
|
|-
|1987–1988
|
|ילדה קטנה / קרן
|שני פרקים
|-
| rowspan="4" |1988
|
|דבי אופנהיימר
|בפרק "The Abby Singer Show"
|-
|
|קרול הצעירה
|בפרקים "Graduation Day" ו-"The Last Picture Show: Part 2" (צילומי ארכיב)
|-
|
|בילי פוסטר
|בפרק "A Family Again" (שוחרר לאחר מותה)
|-
|המסע לעמק החלומות
|דאקי (דיבוב)
| rowspan="2" |שוחררו לאחר מותה
|-
|1989
|גן עדן לכלבים
|אן מארי (דיבוב)
|}

== קישורים חיצוניים ==

* 

== הערות שוליים ==

קטגוריה:אמריקאיות שנפטרו ב-1988
קטגוריה:אמריקאיות שנולדו ב-1978
קטגוריה:רצח בארצות הברית
קטגוריה:שחקניות אמריקאיות
קטגוריה:מדבבות אמריקאיות